SUPER วิ่งคึก 5% นิวไฮรอบ 9 เดือน ลุยขาย “SUPEREIF” 10 บ./หน่วย เริ่ม 22 ก.ค. – 5 ส.ค.นี้
SUPER วิ่งคึก 5% นิวไฮรอบ 9 เดือน ลุยขาย "SUPEREIF" 10 บ./หน่วย เริ่ม 22 ก.ค. – 5 ส.ค.นี้
SUPER วิ่งคึก 5% พร้อมออก SUPEREIF ขาย 10 บ./หน่วย จองซื้อ 22 ก.ค. – 5 ส.ค.นี้ ล่าสุดอยู่ที่ 0.79 บาท บวก 0.04 บาท หรือ 5.33% มูลค่าซื้อขาย 261.97 ล้านบาท
15 ก.ค. 2562

ผู้สื่อข่าวรายงานว่า ราคาหุ้น บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ล่าสุด ณ เวลา 10.34 น. อยู่ที่ 0.79 บาท บวก 0.04 บาท หรือ 5.33% สูงสุดที่ 0.80 บาท ต่ำสุดที่ 0.75 บาท ด้วยมูลค่าซื้อขาย 261.97 ล้านบาท

ทั้งนี้ ราคาหุ้น SUPER ปรับตัวขึ้นสูงสุดในรอบ 9 เดือน นับตั้งแต่ราคาหุ้นอยู่ที่ระดับ 0.79 บาท เมื่อวันที่ 12 ต.ค.2561 หลัง SUPER ระบุว่า บริษัทออกกองทุนรวมโครงสร้างพื้นฐานโรงไฟฟ้า ซุปเปอร์ เอนเนอร์ยี (SUPEREIF) จำนวนไม่เกิน 515 ล้านหน่วย เสนอขาย 10 บาท/หน่วย ระหว่างวันที่ 22 ก.ค.-5 ส.ค.62 กำหนดจำนวนหน่วยลงทุนขั้นต่ำของการจองซื้อ 2,000 หน่วย และเพิ่มครั้งละ 100 หน่วย โดยมีบลจ.บัวหลวง เป็นบริษัทจัดการ และมีธนาคารกรุงเทพ (BBL) เป็นที่ปรึกษาทางการเงินสำหรับการเสนอขายครั้งแรก